Jean-Baptiste Kremer

De Jean-Baptiste Kremer (John B. Kremer), gebuer den 30. November 1869 zu Biissen, a gestuerwen den 11. Januar 1927 zu Milwaukee am Wisconsin,Victor Kalmes. Bissen seit eh und je, Band 2. Luxemburg, Gemeindeverwaltung Bissen, saint-paul luxemburg, 2002. ISBN 2-87996-939-5. S. 270-271. war e lëtzebuergesche Jesuitt an Universitéitsprofesser.

Als jonke Mënsch ass de Batti Kremer (Hausnumm: Schummesch Batti) an Amerika gaangen, wou hien 1891 Maschinnist um Schëff "Independance" an duerno op der "Thetis”Thetis. In: Dictionary of American fighting Ships gouf. 1895 ass hien op LëtzebuergAn engem amerikaneschen Noruff, deen am "Wort" publizéiert gouf, steet iertemlecherweis: "Deutschland” (kuck: Anonym 1927). zeréckkomm. 1897 ass hien an Holland an de Jesuittenuerden agetrueden. Fir säi Studium ze maachen ass hien nees an Amerika geschéckt ginn. Dräi Joer laang war hien am Campion College,Wikipedia, the free encyclopedia: Campion High School wou hien och enseignéiert huet. Dat war eng vun de Jesuitte gefouert Schoul zu Prairie du Chien am Wisconsin, déi zugläich och en Institut fir d'Ausbildung vu Jesuitte war. Duerno goung hien op de Canisius-CollegeWikipedia, the free encyclopedia: Canisius College zu Buffalo am Staat New York. Säin eigentlechen Theologiesstudiun huet hien zu Valkenburg an Holland ugefaangen an zu Saint Louis (Missouri) ofgeschloss. Do ass hien de 26. August 1908 am Alter vun 38 Joer ordonéiert ginn.

Vun 1914 un huet hien op der Marquette University Physik a Maschinnebau dozéiert. Hien huet sech awer och an der Botanik, der Astronomie an der Geologie auskannt.

Besonnesch markant waren dem J.B. Kremer seng Aarbechten um Gebitt vun der Radiostechnik. Hien hat op der Marquette University e Radiosender an d'Liewe geruffKuck: Hunolt, Greg, 2010. On the Air in Milwaukee in the 1920's. WARCI News, October 2010, S. 8-17. .

De J.B. Kremer ass zu Milwaukee am Spidol vun der Marquette University un enger Longenentzündung gestuerwen an um Calvary CemeteryWikipedia, the free encyclopedia: Calvary Cemetery (Milwaukee). vu Milwaukee begruewe ginn.

Um Rouscht an der Gemeng Biissen huet eng Strooss dem Schummesch Batti säin Numm: rue J.B. Kremer S.J. (L-7790).Lucius 2009.

 Literatur 
 Anonym, 1927. Bissen, 8. Febr. Luxemburger Wort 1927, Nr. 39 (8. Februar), S. 5. 
 Kalmes, Victor, 2002. Bissen - seit eh und je. Band 2. Luxemburg, Ed. St Paul, 567 S. (Jean Baptiste Kremer, 1869-1927: S. 270-272).
 Lucius, Marc (M.L.), 2009. Eis Stroossennimm (10): Rue J.B. Kremer S.J. In: Klautjen, Gemengeblat Biissen, Nr. 10/2009-1, S. 2. 

 Kuckt och 
 Aner bekannt Lëtzebuerger Jesuitten
 Johann Philipp Bettendorff (1625-1698)
 François-Xavier de Feller (1735-1802)
 Albert Biever (1858-1934)
 Jean-Claude Hollerich (*1958)
 Schrëftstellerheem Bellevue vun den däitsche Jesuitten an der Stad Lëtzebuerg (1899-1911)

Kategorie:Gebuer 1869
Kategorie:Gestuerwen 1927
Kategorie:Lëtzebuergesch Jesuitten
Kategorie:Universitéitsprofesseren
Kategorie:Persounen, no deenen eng Struktur zu Lëtzebuerg genannt ass